Waxa iyaguna shirkaa goob joog ka ahaa madax sarsare oo ka tirsan xisbiga KULMIYE oo ay ka mid yihiin Cabdiraxmaan Cabdulqaadir, guddoomiye ku xigeenka labaad ee Xisbiga KULMIYE, Maxamed Cabdillaahi, xoghayaha arrimaha debedda ee KULMIYE, Dr. Cabdi Aw Daahir, xoghayaha caafimaadka ee xisbiga KULMIYE, guddoomiyihii hore ee komishanka qaranka, Axmed Xaaji Cadami, Axmed Cali Aadan (Goodir), Xildhibaan Ikraan X. Daa'uud oo iyagu dhammaan hore u sii joogay carriga Ingiriiska iyo Marwo Ilhaan Maxamed Jaamac oo ka timi waddamada Scandanavian-ka oo ay booqasho ku maraysay.
Mudane Cumar waxaa uu sheegay sedexda lamood sida uu distoorku qeexayo in ay yihiin sedex laamood oo isu misaaman si siman awood u wada leh. Md Cumar waxaa u sheegay in qayb ka mid ah awoodihii laamaha ee xeer dejinta iyo garsoorkiibba ay laanta fulinto (Madaxtooyada iyo wasiiradu) ay xoog ku qaadateen.